Εθνικό Κέντρο Βιβλίου

Το Εθνικό Κέντρο Βιβλίου (Ε.ΚΕ.ΒΙ.) δημιουργήθηκε το 1994 στην Αθήνα, με σκοπό να συμβάλλει στην ενίσχυση και την προώθηση του βιβλίου στην Ελλάδα. Υπάγεται, εποπτεύεται και επιχορηγείται από το Υπουργείο Πολιτισμού. Η εύρυθμη λειτουργία του Ε.ΚΕ.ΒΙ. οφείλεται στη συμβολή ανθρώπων, οι οποίοι απασχολούνται επαγγελματικά στο χώρο του βιβλίου και των εκδόσεων εντός της χώρας. Το ΕΚΕΒΙ καταργήθηκε το 2014 και οι αρμοδιότητες του μεταφέρθηκαν, καθώς και τα περιουσιακά στοιχεία, στο Ελληνικό Ίδρυμα Πολιτισμού.

 Σύμφωνα με την επίσημη ιστοσελίδα του Ε.ΚΕ.ΒΙ., βασικό σκοπό του Κέντρου αποτελούσε ο καθορισμός, ο σχεδιασμός και η εφαρμογή της εθνικής πολιτικής για την προώθηση του βιβλίου και της ανάγνωσης. Επιπρόσθετα, ο γενικός προσανατολισμός του Ε.ΚΕ.ΒΙ. προωθεί την προβολή της ελληνικής βιβλιοπαραγωγής στο εξωτερικό. Η συλλογή της περιλαμβάνει υλικό για το βιβλίο και τα θέματα που αφορούν σε αυτό. Απευθύνεται σε όσους σχετίζονται επαγγελματικά και μη με το χώρο του βιβλίου στην Ελλάδα και το εξωτερικό. Φιλοξενεί ένα μέρος της προσωπικής βιβλιοθήκης του Στρατή Τσίρκα, το οποίο παραχωρήθηκε ως δωρεά από τη σύζυγό του. Περιλαμβάνει τόμους σε διάφορες γλώσσες και σε συνδυασμό με το Αρχείο Μεταφρασμένων Ελληνικών Βιβλίων που διαθέτει το Ε.ΚΕ.ΒΙ., παρέχουν μια σαφή εικόνα της ελληνικής εκδοτικής στο εξωτερικό. Το ΕΚΕΒΙ είχε ψηφιοποίησει στο πλαίσιο του Επιχειρησιακού Προγράμματος «Κοινωνία της Πληροφορίας» (2007-2009) (Γ’ Κοινοτικό Πλαίσιο Στήριξης), τα τεύχη οκτώ σημαντικών λογοτεχνικών περιοδικών. «Νέα Εστία» (1.772 τεύχη), «Οδός Πανός» (138 τεύχη) «Πλανόδιον» (42 τεύχη), «Περίπλους», (47 τεύχη), «Το Δέντρο» (74 τεύχη), «Η Λέξη» (100 τεύχη), Οροπέδιο (6 τεύχη), Intellectum (5 τεύχη). Τα περιοδικά συνεργάστηκαν με το ΕΚΕΒΙ, παραχωρώντας την άδεια να ψηφιοποιηθούν και να αναρτηθούν στον κόμβο του παλαιότερα τεύχη τους, ξεκινώντας από το έτος ίδρυσής τους μέχρι την ημερομηνία που όρισε καθένα από αυτά. Το Αρχείο Ψηφιοποιημένων Λογοτεχνικών Περιοδικών, πολύτιμη κληρονομιά από το Εθνικό Κέντρο Βιβλίου (ΕΚΕΒΙ), γίνεται πάλι προσβάσιμο στο κοινό, από το Ελληνικό Ίδρυμα Πολιτισμού (ΕΙΠ). Το Ε.ΚΕ.ΒΙ. συμμετείχε στις Εκθέσεις Βιβλίου που λάμβαναν χώρα στην Ελλάδα και είχε αναλάβει την πρωτοβουλία για τη διοργάνωση της Διεθνούς Έκθεσης Βιβλίου Θεσσαλονίκης και της Έκθεσης Παιδικού και Εφηβικού Βιβλίου, προκειμένου να προβάλλει την ελληνική και ξένη παραγωγή βιβλίου. Μέσα από τις δράσεις του τιμούσε με αφιερώματα και κινητές εκθέσεις κορυφαίους Έλληνες λογοτέχνες, συμβάλλοντας στον εορτασμό ημερών όπως η Παγκόσμια Ημέρα Ποίησης και η Παγκόσμια Ημέρα Παιδικού Βιβλίου και διοργανώνοντας επισκέψεις συγγραφέων και εικονογράφων σε σχολεία. Επιπρόσθετα, το Ε.ΚΕ.ΒΙ. εγκαινίασε τη λειτουργία «Παρατηρητήριο Ψηφιακού Βιβλίου», η οποία αποσκοπούσε στη μάθηση μέσω εκπαιδευτικών δραστηριοτήτων. Η Βιβλιοnet ιδρύθηκε το 1998 και στο μετοχικό της κεφάλαιο συμμετείχαν 45 εκδοτικοί οίκοι, μεταξύ των οποίων ο Σύλλογος Εκδοτών Βιβλίων (Σ.ΕΚ.Β.) και ο Σύλλογος Εκδοτών Βιβλίων Αθηνών (Σ.Ε.Β.Α.), η Πανελλήνια Ομοσπονδία Εκδοτών Βιβλιοπωλών (Π.Ο.Ε.Β.) και το Εθνικό Κέντρο Βιβλίου (Ε.ΚΕ.ΒΙ.). Το 2003 το Ε.ΚΕ.ΒΙ. εξαγόρασε την υπηρεσία, ανέλαβε την αποκλειστική διαχείρισή της και αποφάσισε τη δωρεάν διάθεση του συμπεριλαμβανομένου υλικού. Πρόκειται για μια ηλεκτρονική υπηρεσία, η οποία πληροφορεί τους χρήστες της για θέματα του εκδοτικού κόσμου και περιλαμβάνει πληροφορίες για 170.000 τίτλους βιβλίων που εκδόθηκαν στην Ελλάδα και 82.000 δημιουργούς. Περισσότερα από 50 ηλεκτρονικά βιβλιοπωλεία λειτουργούν με βάση τη Βιβλιοnet. Το Ε.ΚΕ.ΒΙ. στην προσπάθεια του να προωθήσει διεθνώς την ελληνική λογοτεχνία, αλλά και την ελληνική παραγωγή βιβλίων, συμμετέχει στα εξής ευρωπαϊκά προγράμματα: Καινοτόμες δράσεις ενίσχυσης της φιλαναγνωσίας των μαθητών RAMSES II – Ανθρωπιστικές επιστήμες στη Μεσόγειο Για μια ευρωπαϊκή πολιτική βιβλίου Ευρωπαϊκό Περίπτερο Τα Ελληνικά Γράμματα στο Διαδίκτυο «Πρόγραμμα Πολιτισμός 2007-2013» της Ευρωπαϊκής Επιτροπής Με στόχο την ενίσχυση των κλάδων που εντάσσονται στην επαγγελματική σφαίρα του βιβλίου, το Ε.ΚΕ.ΒΙ. έχει αναπτύξει τα «Προγράμματα ενίσχυσης δημιουργών – επαγγελματιών». Στο πλαίσιο αυτών των προγραμμάτων έχει αναπτυχθεί και το Γαλλοελληνικό πρόγραμμα στήριξης Ελλήνων και Γάλλων συγγραφέων, μεταφραστών και εκδοτών. Το Ε.ΚΕ.ΒΙ. έκδιδε ένα αγγλόφωνο ηλεκτρονικό περιοδικό με τίτλο Ithaca Online, το οποίο αποστελλόταν σε περισσότερους από 1.000 παραλήπτες και προωθούσε την προβολή της ελληνικής βιβλιοπαραγωγής στους εκδότες του εξωτερικού. Μια ακόμη πρωτοβουλία του Ε.ΚΕ.ΒΙ. αποτελούσε η εφημερίδα Μικρός Αναγνώστης, η οποία απευθυνόταν σε παιδιά και είχε ως στόχο μέσα από την πλούσια συλλογή θεμάτων και το ευχάριστο περιβάλλον περιήγησης να μυήσει τους μικρούς αναγνώστες στον κόσμο του βιβλίου και να τους ενημερώσει για σχετικά θέματα. Ακόμη το ιστολόγιο του Ε.ΚΕ.ΒΙ., όπου αναρτώνταν άρθρα τα οποία πραγματεύονταν θέματα που αφορούσαν όσους ασχολούνται με το βιβλίο γενικότερα. Παγκόσμια Ημέρα Ποίησης: Πώς άρχισαν όλα Οι ποιητές βγαίνουν στον δρόμο Εκδηλώσεις για την Παγκόσμια Ημέρα Ποίησης, 21 Μαρτίου Εκδηλώσεις για την Παγκόσμια Ημέρα Παιδικού Βιβλίου Μήνυμα για την Παγκόσμια Ημέρα Παιδικού Βιβλίου Παρέμβαση των συγγραφέων στη διένεξη εκδοτών - ΕΚΕΒΙ Υποτροφίες του ΕΚΕΒΙ-CNL ΕΚΕΒΙ: Η «Φιλαναγνωσία» αγαπάει τις νέες τεχνολογίες & συμμετέχει στην e-Learning Expo 2012 Εργαστήρι Βιβλίου του ΕΚΕΒΙ στη Θεσσαλονίκη: Συνάντηση γνωριμίας Εργαστήρι λογοτεχνικής μετάφρασης στο ΕΚΕΒΙ ΕΚΕΒΙ: Το 8% των Ελλήνων διάβασαν πάνω από 10 βιβλία το 2010, αλλά το 41% δε διάβασε κανένα Αρχειοθετήθηκε 2012-10-18 στο Wayback Machine. Εθνικό Κέντρο Βιβλίου Αρχειοθετήθηκε 2014-02-08 στο Wayback Machine. Παρατηρητήριο Ψηφιακού Βιβλίου Αρχειοθετήθηκε 2012-07-01 στο Wayback Machine. Εκπαιδευτικό Πρόγραμμα του Ε.ΚΕ.ΒΙ. "Φιλαναγνωσία" Πρόγραμμα "ΦΡΑΣΙΣ" Αρχειοθετήθηκε 2011-12-30 στο Wayback Machine.